प्रदेशाध्यक्ष श्री तंवर ने कहा कि भाजपा सरकार की जनविरोधी नीतियों के चलते प्रदेश का हर वर्ग आज परेशान है, गरीब आदमी के समक्ष दो जून की रोटी कमाना भी दूभर हो गया है। तंवर ने भाजपा सरकार के बेरोजगारी भत्ते की पोल खोलते हुए कहा कि भाजपा ने अपने घोषणा पत्र में 12वीं पास को 6000 व ग्रेजुएट पास को ?9000 भत्ता देने का वादा किया था लेकिन हकीकत में वह 900 और 1500 रुपए ही बेरोजगारों को पकड़ा रही है जो उनके स्वाभिमान के साथ खिलवाड़ है। वहीं कर्मचारी वर्ग भी इनकी वायदाखिलाफी के खिलाफ जब सडकों पर आकर अपनी मागों से संबंधित प्रदर्शन व धरना देते हैं तो उनपर लाठियां बरसाकर उनके खिलाफ मुकदमे दर्ज कर उनकी उनकी आवाज को दबाने का काम किया जाता है।